Cheerleading

Cheerleading on alun perin tarkoittanut urheilujoukkueen kannustamista ryhmänä huudoin ja koreografioin. Laajasti tunnettu urheilulaji on siis kehittynyt toisen urheilulajin kannustamisesta.

Cheerleading jakautuu kilpailumuotona kahteen toisistaan poikkeavaan alalajiin: cheeriin ja cheertanssiin. Cheerjoukkueiden ohjelmissa yhdistyvät erilaiset akrobaattiset rakennelmat, heitot ja permantoakrobatia, kärrynpyöristä kierrevoltteihin. Cheerleadingin kilpamuodossa suoritukseen kuuluvien kannustushuutojen tavoitteena on saada yleisö mukaan kannustamaan cheerjoukkuetta. Cheerjoukkueilla on usein apunaan kannustushuudoissa erilaista rekvisiittaa, kuten lippuja, megafoneja, kylttejä ja huiskia, eli pom-pomeja. Cheertanssijoukkueiden ohjelmat puolestaan ovat näyttävää joukkuetanssia, jossa tärkeää on tanssitekniikka, pom-liikkeet, erilaiset taito-osuudet kuten hypyt, piruetit ja notkeusosuudet, esittämisen yhdenaikaisuus ja puhtaus sekä vauhdikas koreografia.

Kilpailu- ja harrastusmuotona cheerleading on akrobaattinen esiintymis- ja joukkuelaji ja siitä syystä fyysistä monipuolisuutta vaativa. Cheerleading vaatii voimaa, nopeutta, taidon eri osa-alueiden hallintaa sekä ryhmässä toimimisen taitoja. Lajin suosion arvellaan kuitenkin perustuvan siihen, että toiminnassa vahvuuksillaan pääsee loistamaan erilaisilla ominaisuuksilla varustetut yksilöt. Lajin harjoittelu tarjoaa paikan jokaiselle, sillä tasoja on useita  ja yhdenkin joukkueen sisällä on erilaisia rooleja. Laji on sekä harraste- että kilpatasolla hyvin soveltuva sekä miehille että naisille. Lajin kilpailusarjat ovat avoimia kaikille sukupuolille (poikkeuksena SM- ja kv-sarjat, joissa erikseen tyttöjen- ja naisten kilpailusarjat). Toimintaa on myös soveltavan liikunnan puolella sekä kilpailuissa tarjolla paracheersarjat. 

Lajin taso Suomessa on kansainvälisesti erinomainen. Hallinnollisesti hyvin toimiva kansallinen lajiliitto (Suomen Cheerleadingliitto, SCL)  muodostuu n. 60 jäsenseurasta ja harrastajia oli vuonna 2023 n. 14 000. Suomen Cheerleadingliitto hakee vuosittain opetus- ja kulttuuriministeriön liikuntaa edistäville järjestöille myöntämää valtionavustusta. Lajiliitto lähettää vuosittain joukkueita lajin EM- ja MM-kilpailuihin molemmissa alalajeissa (cheerleading ja cheertanssi) sekä kahdessa eri ikäluokassa: juniorit (15-19-vuotiaat) ja aikuisissa (+16-vuotiaat). Cheerleadingin osalta osallistutaan myös tyttöjen- ja naistensarjaan (all girl) sekä sekasarjaan (coed). 

Vuonna 2022 Suomi on nelinkertainen hallitseva naisten maailmanmestari. Huhtikuun 2022 MM-kilpailuista Suomi sai kultamitalien lisäksi hopean ja kaksi pronssia. Heinäkuussa 2024 käydyistä EM-kisoista Oslossa Suomi sai neljä EM-kultaa. Lajin huippumaiksi ovat kilpailuissa osoittautuneet muun muassa Yhdysvallat, Japani, Norja ja Ruotsi.

Historia
Cheerleadingin historia alkoi Yhdysvaltojen itärannikon yliopistoissa 1880-luvulla. Tunnetuimpia lajin syntysijoja on Princetonin yliopisto New Jerseyn osavaltiossa, josta toiminta vietiin Minnesotan yliopistoon. Laji alkoi epämuodollisena oman urheilujoukkueen kannustamisena. Urheilukilpailussa katsomossa kannustaneet miehet saattoivat innostua niin, että hyppäsivät katsomon eteen huudattamaan muitakin oman joukkueen puolesta. Stadioneiden kasvun myötä myös cheerleading kehittyi. Suuremmat stadionit ja etäisyydet vaativat harjoittelua ja suunniteltuja kannustushuutoja ja liikkeitä, jotta ne näkyivät katsomoon.

Kaikki cheerleaderit olivat aluksi miehiä. 1920-luvulla tilanne muuttui, kun naisetkin pääsivät yliopistoihin. Toisen maailmansodan aikaan naisten määrä kannustusjoukoissa yleistyi miesten sotiessa. Sodan jälkeen cheerleadingissa tulivat muotiin erilaiset akrobaattiset voimisteluliikkeet ja nostot.

Cheerleadingin kilpailutoiminta yleistyi Yhdysvalloissa 1970-luvulla. Kilpailuihin kehiteltiin tiukat säännöt muun muassa turvallisuusnäkökohtien vuoksi. Aluksi cheerleadingissa kilpailtiin koulujen ja yliopistojen joukkueissa, mutta vähitellen ovat yleistyneet myös all star -joukkueet, jotka toimivat yksityisten liikuntakeskusten yhteydessä.

Wisconsinin osavaltion korkeimman oikeuden päätöksen mukaan cheerleading katsotaan osavaltiossa kontaktilajiksi, vaikkei siinä olla fyysisesti tekemisissä vastustajajoukkueen kanssa. Lajissa kuitenkin tapahtuu "merkittävissä määrin fyysistä kontaktia cheerleaderien välillä".

 Harrastuksena 
Cheerleading on keskihintainen tai sitä edullisempi liikuntaharrastus. Valintavaiheessa ja huipputasolle siirryttäessä valmentautumisen kustannukset ja kilpailumatkat aiheuttavat merkittäviä lisäkuluja. Lasten harrastetasolla cheerleading maksaa vuodessa keskimäärin 965 euroa (vaihdellen välillä 910 – 1 020 euroa) ja lasten kilpatasolla keskimäärin 2 105 euroa vuodessa (vaihteluvälillä 1 910 – 2 300 euroa). Harrastamisen suomen malli ja erilaiset kerhotoiminnat tarjoavat cheerleadingia harrastuksena jopa maksutta. Cheerleading ei harrastuksen alkuvaiheessa vaadi erityisiä varusteita tai välineitä ja on helposti toteutettavissa koulujen saleissa tai normaali huonekorkeutta korkeammissa harrastetiloissa. 

Maailmanmestaruuskilpailut
 Sekajoukkueet 
 Vuosi Kultaa Hopeaa Pronssia 2005  Yhdysvallat  Uusi-Seelanti  Kolumbia 2006  Yhdysvallat  Kiina  Kolumbia 2007  Yhdysvallat  Chile  Kanada 2008  Yhdysvallat  Kiina  Taiwan 2009  Yhdysvallat  Thaimaa  Kolumbia 2010  Yhdysvallat  Costa Rica  Taiwan 2011  Yhdysvallat  Thaimaa  Taiwan 2012  Yhdysvallat  Puerto Rico  Taiwan 2013  Yhdysvallat  Taiwan  Puerto Rico /  Suomi 2014  Yhdysvallat  Taiwan  Puerto Rico 2015  Taiwan  Yhdysvallat  Suomi 2016  Yhdysvallat  Taiwan  Suomi 2017  Yhdysvallat  Taiwan  Suomi 2018  Yhdysvallat  Taiwan  Kanada 2019  Yhdysvallat  Kanada  Taiwan 2020 Peruttiin koronaviruspandemian takia. 2021  Yhdysvallat  Meksiko  Suomi 2022  Yhdysvallat  Saksa  Suomi 2023  Yhdysvallat  Taiwan  Norja

 Naisten cheerleading 
 Vuosi Kultaa Hopeaa Pronssia 2009  Yhdysvallat  Suomi  Englanti 2010  Yhdysvallat  Meksiko  Chile 2011  Yhdysvallat  Norja  Ruotsi 2012  Yhdysvallat  Norja  Suomi 2013  Yhdysvallat  Norja  Suomi 2014  Yhdysvallat  Norja  Suomi 2015  Yhdysvallat  Norja  Suomi 2016  Yhdysvallat  Suomi  Norja 2017  Yhdysvallat  Suomi  Kanada 2018  Suomi  Yhdysvallat  Ruotsi 2019  Suomi  Yhdysvallat  Norja 2020 Peruttiin koronaviruspandemian takia. 2021  Suomi  Norja  Meksiko 2022  Suomi  Yhdysvallat  Saksa 2023  Yhdysvallat  Suomi  Norja

 Cheertanssi 
 Vuosi Kultaa Hopeaa Pronssia 2009  Yhdysvallat  Taiwan  Suomi 2010  Yhdysvallat  Japani  Suomi 2011  Yhdysvallat  Japani  Meksiko 2012  Yhdysvallat  Japani  Meksiko 2013  Yhdysvallat  Japani  Meksiko 2014  Yhdysvallat  Japani  Suomi 2015  Yhdysvallat  Japani  Suomi 2016  Yhdysvallat  Japani  Meksiko 2017  Japani  Yhdysvallat  Meksiko 2018  Yhdysvallat  Japani  Meksiko 2019  Japani  Yhdysvallat  Meksiko 2020 Peruttiin koronaviruspandemian takia. 2021  Japani  Suomi  Kiina 2022  Yhdysvallat  Slovenia  Suomi 2023  Yhdysvallat  Japani  Suomi

Junioreiden maailmanmestaruuskilpailut
 Sekajoukkueet 
 Vuosi Kultaa Hopeaa Pronssia 2017  Yhdysvallat  Suomi  Kolumbia 2018  Yhdysvallat  Meksiko  Suomi 2019  Yhdysvallat  Norja  Suomi 2020 Peruttiin koronaviruspandemian takia. 2021  Yhdysvallat  Norja  Meksiko 2022  Yhdysvallat  Thaimaa  Norja 2023  Yhdysvallat  Meksiko  Englanti

 Tyttöjen cheerleading 
 Vuosi Kultaa Hopeaa Pronssia 2017  Yhdysvallat  Suomi  Ruotsi 2018  Yhdysvallat  Suomi  Norja 2019  Ruotsi  Norja  Yhdysvallat 2020 Peruttiin koronaviruspandemian takia. 2021  Suomi  IA-ICU  Yhdysvallat 2022  Yhdysvallat  Suomi  Ruotsi 2023  Yhdysvallat  Suomi  Ruotsi

 Cheertanssi 
 Vuosi Kultaa Hopeaa Pronssia 2017  Japani  Suomi  Meksiko 2018  Japani  Meksiko  Venäjä 2019  Japani  Yhdysvallat  Meksiko 2020 Peruttiin koronaviruspandemian takia. 2021  Yhdysvallat  IA-ICU  Meksiko 2022  Yhdysvallat  Meksiko  Slovenia

 Katso myös 
 Cheerleading Suomessa

Lähteet

 SM-kisojen 2017 tulokset. PDF.

 Viitteet 

 Aiheesta muualla 

 SCL – Suomen Cheerleadingliitto
 ICU – International Cheer Union
 ECA – European Cheerleading Association
 IFC – International Federation of Cheerleading 

*
Luokka:Seulonnan keskeiset artikkelit